Tenten

## Audition

เทนเทน ปรากฎตัวเป็นลำดับที่ 4 ในครั้งแรกที่ปรากฎตัวมีแองเจิ้ลสองคนที่เลือกเข้าทีมคือแองเจิ้ลน่าเลียและแองเจิ้ลหรี่หันหน้า แต่ปรากฎว่าหมดเวลาก่อนทำให้เทนเทนต้องรอกลับมาใหม่ในรอบสอง เมื่อต้องเลือกรอบสองเทนเทนถูกแองเจิ้ลเลือกสองคนเช่นเดิมคือแองเจิ้ลน่าเลียและแองเจิ้ลเฌอแตม แต่สุดท้ายเทนเทนตัดสินใจเลือกเข้าทีมเฌอแตมเป็นสมาชิกคนที่สี่ของทีม

*"ทำไมเงียบกันคะ พี่ลังเลนะคะ - แองเจิ้ลเฌอแตม"*

*"นางแบบเดินสายเหรอคะ? เราต้องให้โอกาสค่ะ - แองเจิ้ลน่าเลีย"*

*"ต้านน้องเลียซะหน่อย กลัวทีมจะเต็มเร็วไป - แองเจิ้ลหรี่หันหน้า"*

## Episode 1

ในโจทย์แรกเทนเทนนำเสนอภาพถ่ายที่โดดเด่นท่ามกลางปาปารัสซี่ที่รุมถ่ายรูป ซึ่งผลงานที่ออกมากรรมการเกือบทุกคนมองว่าเทนเทนยังทำได้ไม่ดีนัก

*"หนูคือคนไหนคะลูก ในภาพนี้แองเจ้อคิดว่าทุกคนเด่นหมดเลยค่ะ - ลินดา"*

*"สตอรี่ในภาพน่าสนใจค่ะ แต่ก็แอบรู้สึกว่าภาพค่อนข้างรกและลายตากับลายเส้นตรงในภาพอยู่เหมือนกัน - เมเรดิธ"*

*"องค์ประกอบเยอะมากและหนูเอาไม่อยู่ค่ะ - หอมมะลิ"*

## Episode 2

ในครั้งนี้เทนเทนได้รับผิดชอบตัว A เลือกคำว่า Abattoir แปลว่า โรงฆ่าสัตว์ โดยนำเสนอถึงโรงฆ่าสัตว์ที่มีหมูแขวนอยู่จำนวนมาก ซึ่งผลตอบรับจากกรรมการเป็นไปในทิศทางที่ดี จนสามารถชนะการแบทเทิลสายตัว A ได้

*"ดั๊นชอบการจัดองค์ประกอบภาพมากค่ะ ศักยภาพพอดีเลยทีเดียว แต่ดั๊นอาจจะเฉยๆกับภาพนี้น่ะค่ะ - อเลสซานดร้า"*

*"เลือกคำได้น่าสนใจ กลมกลืนกับกองเนื้อสดที่เรียงรายดี อารมณ์หนาวและหวาดกลัวก็ถ่ายทอดได้ดีเลยทีเดียว - ทานดาร่า"*

*"เลือกคำได้เซอร์ไพรส์ดีค่า ภาพนี้ติดตรงที่ตัวเทนเทนให้ความรู้สึกหนาวมากกว่ากลัวนิดหน่อย - หอมมะลิ"*

## Episode 3

ทีมเฌอแตมได้รับโจทย์ในธีมเพศหญิง จึงถ่ายทอดแฟชั่นโชว์ออกมาในคอนเซ็ปต์ของสตรีหมายเลขหนึ่ง โดยเทนเทนมากับชุดที่ได้แรงบันดาลใจมาจากMelania Trump ชุดเซ็กซี่และรัดรูป เพิ่มดอกไม้กับความยาวของกระโปรงคงความมั่นใจในแบบของตัวเอง

## Episode 4

ทีมเฌอแตมได้เลือกนำเสนอผลิตภัณฑ์คือเครื่องสำอาง Maybelline โดยเทนเทนรับผิดชอบในส่วนของ Ad ประเภทนิตยสาร ถ่ายทอดผลิตภัณฑ์คืออายไลน์เนอร์ คำวิจารณ์จากคณะกรรมการออกมาในทางที่ไม่ค่อยจะดีนัก

*"ขายสินค้าได้นะคะ แต่อาจจะทำตามต้นฉบับแล้วไม่เนียนเท่า เลยออกมาไม่ชวนมองซ้ำเท่าไหร่ค่ะ - หอมมะลิ"*

*"ผลิตภัณฑ์ชัดเจนแต่ยังขาดความเฟียซ - ยูกะ"*

*"ถือว่าตรงโจทย์นะคะ แต่พอเห็น Ref ทำให้รู้สึกแอดนี้หันด้านข้างจะเห็นการเขียนตาที่คมกว่าค่ะ - อเลสซานดร้า"*

## Episode 5

โจทย์หน้ากากจาก The Mask Singer เทนเทนเลือกที่จะถ่ายทอดเป็นหน้ากากแมลง โดยถ่ายทอดว่าตัวเองเป็นแมลงที่ตัดความแข็งกระด้างกลายเป็นอ่อนโยน ซึ่งผลงานออกมาทำได้ดีพอใช้ ยังมีข้อติอยู่บ้าง

"เข้าใจว่าทำตามเรฟแบบหน้ากากในรายการ เลยออกมาแบบดูแว้บแรกแล้วนึกไม่ออกเท่าไหร่ ในส่วนของศักยภาพถือว่าดีอยู่ค่ะ เพียงแต่ BG โล่งๆก็ชวนให้ภาพดรอปไปนิดนึง - หอมมะลิ"

"แว้บแรกที่มองทำให้ทานดาร่านึกถึงพวกซุปเปอร์ฮีโร่ก่อนที่จะเป็นแมลงนะคะ แต่ว่าพอได้อ่านคำอธิบายแล้วก็ทำให้พอเชื่อได้ค่ะ - ทันดาร่า"

"เหมาะสมแล้วที่เป็นหน้ากากแมลง มีความเฟียซ ชอบที่สุดคือท่าโพส - ยูกะ"

## Episode 6

ในโจทย์นี้เทนเทนเลือกขึ้นปกเปรียว ภายใต้คอนเซ็ปต์ Feminine + Strong

"เทนเทนมากับความมั่นใจแบบใหม่สำหรับยุคใหม่ ด้วยใบหน้าสีทองที่ต้องการจะสื่อว่า ปีนี้จะเป็นปีทองของผู้หญิงอย่างพวกเรา ด้วยความมั่นใจที่มากของเทนเทน การถ่ายเจาะจงใบหน้าที่แสดงถึงความมั่นใจในโครงหน้าและใบหน้าของตัวเอง แต่ก็แอบซ่อนเร้นด้วยสีทองและมือที่ปิดบังใบหน้าบางส่วนให้ดูหลงใหลน่าค้นหา การแสดงออกทางสายตาที่มั่นใจ"

## Episode 7

ความเซกซี่ในแบบของเทน คือรูปร่างที่เย้ายวนแต่ไม่โป๊จนเกินงาม ปกปิดเล็กน้อย เพื่อความน่าค้นหา และการดึงดูดด้วยสายตา ความเซ็กซี่ที่แสดงผ่านท่าทางที่ดูแก่นซ่า ก็เป็นอีกหนึ่งมนต์เสน่ห์ในผู้จับจอง เทนเลยมากับภาพนี้ ถือปืน กับรูปร่างที่โพสแสดงออกถือส่วนเว้าโค้งที่แสดงถึงความเซกซี่ สายตาที่มองกล้อง ยืนอยู่ในน้ำ ผมเปียกนิดหน่อย กับเสื้อตัวจิ๋ว เป็นไงคะ เซกซี่มั้ยล่ะ

"ภาพนี้เท็นเท็นมากับลุคลุยๆ ที่ผสมความเซ็กซี่ในเวลาเดียวกันนะคะ เหมือนเป็นทหารสาวเลยค่ะ ดูแข็งแกร่ง ทะมัดทะแมงและเซ็กซี่ในเวลาเดียวกัน เสื้อผ้าท่าทางทำได้ดีทีเดียว สีหน้าถ้าปรับอีกนิดจะดีเลยค่ะ - ทานดาร่า"

"ภาพนี้ทำให้นึกถึงสาวบอนด์กับ Charlie's Angels มีความเซ็กซี่ที่แฝงความทะมัดทะแมง เลือกนำเสนอได้น่าสนใจค่ะ ถ้าเพิ่มการแสดงออกทางสีหน้าให้ดูเซ็กซี่มากกว่านี้จะดีเลย ตอนนี้มันดูนิ่งไปค่ะ - เมเรดิธ"

"ดูมีความโอลสคูล ปลุกใจเสือป่า นางนวลค่ะ เห็นแล้วอยากร้องคาราโอเกะยุค 80-90 ที่มีภาพสาวเซ็กซี่ เดินริมน้ำ ริมทะเล ส่วนตัวคิดว่าหนูนิ่งไปค่ะ อยากให้มีอินเนอร์เย้ายวนมากกว่านี้อีกนิด - หอมมะลิ"

สุดท้ายเมื่อการแข่งขันจบลง ผลคือทีมเฌอแตมแพ้และผู้ที่ต้องเข้าห้องตัดสินคือ เทนเทน เมื่อเข้าห้องตัดสินเทนเทนได้ตอบคำถามแองเจิ้ลหรี่ด้วยความตั้งใจ แต่สุดท้ายแองเจิ้ลหรี่มองว่าเทนเทนมีพัฒนาการที่น่ากลัวและเพราะต้องการเอาคืนเฌอแตม จึงตัดสินใจคัดเทนเทนออกจากการแข่งขัน แต่สุดท้ายเทนเทนก็ยังได้อยู่ในเกมส์ต่อ เนื่องจากแองเจิ้ลเฌอแตมตัดสินใจใช้สิทธิ์ Save แก่เทนเทน

## Episode 8

เทนเทนเป็นนักเดินทางค่ะ ตอนเด็กๆหลายคนคงมีความฝันที่อยากจะเดินทางไปรอบโลก หรืออยากไปเที่ยวบ่อยๆสินะคะ ใช่ค่ะ เทนเทนก็มีความฝันแบบนี้เหมือนกันค่ะ หลังจากเทนเทนเกษียณจากวงการนางแบบ เทนเทนเลยมาสานฝันตอนเด็กต่อค่ะ คือการเดินทาง การเดินทางคือการได้เรียนรู้สิ่งใหม่ๆมากมาย เห็นหลากหลายอย่าง มีประสบการณ์ชีวิต ได้สนุก เหมือนที่ตอนเด็กๆเทนเทนฝันไงล่ะคะ เทนเทนได้ทำตามฝันอีกครั้ง กับการเป็นนักเดินทางของเทนเทน

"ชอบมู้ดแอนด์โทนของภาพนะคะ แต่งงนิดนึงว่า Traveler เป็นอาชีพไหม ถ้าหนูคิดว่าเป็นก็เอาตามสบายหนูเลยค่ะ - น่าเลีย"

"ไม่แน่ใจว่าจะตีความโจทย์ผิดรึเปล่า การนำเสนอถึงมีแต่ความฝันไม่ค่อยได้เห็นการนำเสนอเรื่องอาชีพเลย ถ้ามองข้ามเรื่องบรรยายออกไป มองแค่ภาพกับหัวเรื่อง อาชีพ Traveler มันก็มีจริงนะคะ เคยเป็นข่าวเมื่อ 2-3 ปีก่อนด้วย แต่ถ้าใช้คำว่า Travel blogger จะฟังดูสวยกว่า ตัวภาพไม่ค่อยได้เห็นศักยภาพมากนัก แต่สื่อความเป็นนักท่องเที่ยวได้ดีค่ะ เป็นกลุ่มแบ็คแพ็คเกอร์ - เมเรดิธ"

"ภาพได้อารมณ์นักเดินทางดีนะคะ บรรยากาศมีความ wanderlust มีความทุ่งกลางป่ากลางเขาเดินเตะฝุ่นงี้ เสื้อผ้าพอได้ ปัญหาก็คือนักเดินทางเป็นอาชีพมั้ยนะ น้องแอบงงหน่อยๆค่ะ - ทานดาร่า"

## Episode 9

Fluidité เป็นภาษาฝรั่งเศสตามชื่อทีมของเรา มีความหมายสื่อถึงความคล่องแคล่ว มั่นใจ
แบรนด์ Fluidité เป็นแบรนด์เพื่อสาวสมัยใหม่ ที่หลุดจากกรอบ Working Woman แบบเดิมๆ เป็นแนว Smart Casual
ที่มีความผสมผสานกันของ Casual และแนว Street Style ตัวชุดเป็นลำลองใส่สบายกึ่งไฮเอนด์ ที่แต่ละคอลเลคชั่นมีความน่าสนใจมากๆ นำความเป็นสาวสตรีทออกมาแบบลุคดูดี ดูแพง เป็นการแต่งตัวที่ดู Casual ธรรมดาทั่วไปให้มีความ Smart มากขึ้น เหมาะสำหรับใส่ไปทำงานได้ในชีวิตประจำวันหรือจะแต่งเป็น Dresscode ก็ยังได้เหมาะกับสาวๆตามมหานครใหญ่ทั่วมุมโลก ไม่ว่าจะนิวยอร์ค ลอนดอน ปารีส มิลานหรือแถบเอเชียเช่นโตเกียว เชี่ยงไฮ้

"ยาวใหญ่ดูเป็นลูกรักขอโฮสดีนะคะ แต่ละชอต ชอบมากทำให้อยากซื้อ คนอื่นทำได้ดีนะคะ แต่สายตามันรักยาวใหญ่ไปแล้วค่ะ เพลงประกอบดี เสื้อผ่าสวย ตอบโจทย์มาก - อเลสซานดร้า"

"โดยรวมแล้ว สัมผัสได้ถึงความคล่องแคล่วมั่นใจตามที่ตัวแบรนด์ต้องการนำเสนอดีค่ะ มีการให้รายละเอียดเกี่ยวกับเสื้อผ้า แต่ว่าทุกอย่างจะลื่นไหลได้ดีสมชื่อหรือเปล่าก็ต้องมาดูกันนะคะ - ทานดาร่า"

"ส่วนภาพรวมของคลิป ถือว่าไปในทางเดียวกันสำหรับนางแบบทั้ง 3 คน และแบรนด์ คือทุกคนชัดเจนในจุดขายของแบรนด์และลุคของนางแบบที่แบรนด์นี้ต้องการ สื่อถึงความเป็นคนเมือง ความไฮคลาส มีระดับ แต่ก็ไม่ได้เรียกว่าโอเวอร์จนถึงขั้นเอื้อมไม่ถึงนะคะ คือถือว่านางแบบส่งเสริมภาพลักษณ์ของแบรนด์ได้ดีเยี่ยมค่ะ และชอบในส่วนของภาพนิ่งที่มีเสื้อผ้าเป็นชิ้นๆ แยกส่วนออกมา ทำให้รู้วิธีมิกซ์แอนด์แมทช์และเห็นแบบของเสื้อผ้าชัดเจน - ยูกะ"

## Episode 10

เทนเทนมากับลุคส์ของซินเดอเรลล่าที่เปลี่ยนชุดและกำลังยลโฉมกับลุคส์ใหม่สุดสวยของตัวเอง ที่ได้จากนางฟ้าเหมือนฉากในซินเดอเรลล่าที่กำลังหมุนตัวอย่างสวยงามเพื่อยลโฉมตัวเองและกำลังมีความสุขกับชุดใหม่ที่สวยงาม บวกกับความทันสมัยที่ห้องที่เปลี่ยนเสื้อผ้าอยู่ ไม่ว่าจะเป็นกระจกที่ดูแปลกแต่สวยงามตามสไตล์ใหม่ๆ โคมไฟติดผนังที่ตระการตา และตัวเทนเทนที่สวยงามในชุดราตรีที่จะใส่ไปหาเจ้าชายในคืนนี้ค่ะ

"ส่งภาพที่สื่อให้ตรงกับซีนหนึ่งในภาพยนตร์ คือ ตอนเปลี่ยนชุด ทำได้ดีนะคะ เห็นภาพแล้วเชื่อว่านี่คือซินเดอเรล่าตอนนางฟ้าเสกชุดให้ ตัวภาพใช้วิธีถ่ายแบบช็อตต่อเนื่องรวมเป็นภาพเดียว ทำให้ภาพเหมือนมีการเคลื่อนไหว ยิ่งทำให้เข้าใจตัวภาพกับสิ่งที่บรรยายได้ไม่ยาก แต่การถ่ายแบบนี้ก็มีข้อเสียยิ่งถ่ายแบบไม่คมชัดด้วย ทำให้ภาพนี้มีความเบลอให้หลายๆจุด ความสวยของภาพจึงลดลง โดยรวมเมดี้ว่าภาพนี้สื่อผลงานได้ตรงเข้าเป้าหมาย เพียงแต่อาจจะมีองค์ประกอบอื่นที่มาลดทอนคะแนนไปบ้าง - เมเรดิธ"

"ฉากและบรรยากาศทำให้นึกถึงความเป็นแฟนตาซีดิสนีย์ ดูฟุ้งๆลอยๆ ก็เข้ากันได้ดีค่ะ เสื้อผ้าหน้าผมดูอลังการและนึกถึงซินเดอเรลล่าเลยค่ะ ติแค่ตัวเท็นเท็นทั้งภาพเบลอเลยไม่รู้ว่าควรจะโฟกัสที่ตรงไหนดีค่ะ แต่ก็เป็นภาพที่ให้ความรู้สึกเคลื่อนไหวดีค่ะ - ทานดาร่า"

## Episode 11

ในรุ่งเช้าเทนเทนตื่นขึ้นมา แล้วจะไปขายของช่วยที่บ้านในเมืองเป็นประจำ " เอ๊ะ ทำไมวันนี้มันเงียบผิดปกติหน่า " "เห้ย นั่น ทุกคน ทำไมคะทำไม ทำไมพี่เพื่อนและน้องทั้งหลายของเทนเทนต้องมาถูกขังอยู่ในตู้กระจกแบบนี้ด้วย" ข้างตู้กระจกแห่งนี้ทิ้งร่องรอยสาเหตุที่มา ว่าเป็นเพราะฝีมือของแม่มดใจร้ายจากหุบเขาลึกลับ ที่มาดูดกลืนความเป็นมนุษย์ของผู้คน เทนเทนจะไม่ยอมปล่อยให้ทุกคนต้องถูกขังอยู่แบบนี้ เทนต้องออกตามล่ามัน เพื่อจับตัวมัน และคลายมนต์สะกดนี้มาให้ได้ค่ะ

การตามล่าหาแม่มดนางนั้น มันช่างยากเย็นแสนเข็ญเหลือเกิน "นางอยู่หุบเขาที่ไหนกันนะ" เทนเทนต้องบากบั่นปีนหาหลายหุบเขาดูแล้วก็ไม่เจออะไรเลย "นางต้องอยู่หุบเขาถัดไปอีกแน่ๆ" เทนจะไม่ยอมแพ้ เทนจะพยายามหาต่อไปอีกเรื่อยๆ เพื่อพี่เพื่อนน้องๆทุกคนที่ถูกขัง เทนจะไปตามลากมันมาลงโทษให้ได้ โชคดีเป็นของเธอ ในการตามล่าด่านแรก เทนเทนได้ชนเผ่าที่หลี้ภัยจากแม่มดตนนั้นให้การช่วยเหลือ และบอกทางไปหุบเขาต่อไป

สิ้นสุดจากผาสูงชันแล้ว เทนเทนต้องวิ่งผ่านพายุทะเลทราย ที่แสนร้อนระอุ ต้องหลบพายุหลายลูก ไหนจะสภาพอากาศที่ร้อน แดดที่แผดเผา ทุ่งหญ้าที่แห้งตาย น้ำที่เหือดหายไม่มีกินแต่เทนเทนก็จะอดทนกัดฟันวิ่งสู้ต่อไป เทนจะวิ่งต่อไปเรื่อยๆ

จนในที่สุดเทนเทนก็เจอรังมันแล้วค่ะ ไม่น่าเชื่อว่าจะมีหญิงสาวจากอีกหมู่บ้านที่โดนเหมือนกันกับเทนเทน เทนเทนแปลงโฉมให้ดูน่าเกรงขามพร้อมต่อกรกับนังแม่มดชั่ว ต้องขอบใจอาวุธที่ทั้งเพื่อนสาวเตรียมมา และได้จากคลังอาวุธของมัน เทนรวบรวมความกล้า วิชาการเอาตัวรอด การต่อสู้ที่เรียนรู้มาจากตัว หวังจะให้แม่มดศิโรราบ เพื่อความผาสุกของผู้คนในหมู่บ้านให้จงได้

เมื่อถึงเวลาคัดคนเข้ารอบไฟนอล เฌอแตมเลือกให้คะแนนพิเศษ 1.5 แก่เทนเทนโดยหวังว่าคะแนนตรงนี้จะช่วยให้ทีมเฌอแตมมีคนเข้ารอบไฟนอลได้มากที่สุด แต่เมื่อประกาศผลสามอันดับแรก ปรากฎว่าทีมเฌอแตมมียาวใหญ่ผ่านเข้ารอบคนเดียว ทำให้เทนเทนและทิปส์ต้องมายืนปากเหวเพื่อลุ้นเข้ารอบไฟนอลคนสุดท้าย ผ่านการเลือกโดยแองเจิ้ลน่าเลีย เมื่อถึงเวลาต้องเลือกน่าเลียเห็นว่าทุกคนมีคุณสมบัติที่เหมาะสมที่จะเป็นไฟนอล 4 ได้ แต่ในเมื่อต้องเลือกน่าเลียจึงเลือกทิปส์เข้ารอบไฟนอล ทำให้เทนเทนต้องถูกคัดออกจากเกมส์เป็นคนสุดท้าย

เทนเทนจึงเป็นผู้เข้าแข่งขันคนที่สิบเอ็ดที่ถูกคัดออกจาก The Wow Pantip Season 2